laion/Wikipedia-Exotic huggingface dataset:
Mare Rebas

Mare Rebas (17. aprill 1941 Tallinn – 23. august 2013 Stockholm) oli eesti keele õpetaja, õpikute autor ja Rootsi Raadio saatejuht. Mare Rebas lõpetas aastal 1959 Tallinna 4. Keskkooli ja aastal 1966 Tartu Riikliku Ülikooli ajaloo-keeleteaduskonna inglise filoloogia osakonna. Pärast ülikooli lõpetamist töötas ta saksa ja inglise keele õpetajana. Enne abiellumist Rootsi 1978. aastal – siis sai ta nimeks Mare Aadli – õpetas ta Tallinna Polütehnilises Instituudis inglise keelt. Rootsis õppis Mare Rebas Uppsala Ülikoolis eesti keelt ning õpetas Stockholmi rootsi koolides eesti keelt kodukeelena. Ta töötas ka Stockholmi Eesti Koolis eesti keele õpetajana ning koostas koos kolleegi Edith Kotka-Nymaniga eesti keele õpikuid ja lugemikke. 1988. aastal alustas Rootsi Raadio eesti- ja lätikeelseid saateid. Mare Rebas töötas eestikeelsete saadete toimetuses aastail 1988–2006. Mare Aadli, Edith Kotka-Nyman. Samm-sammult. Rootsi-Eesti õpperaamatufond, 1985; 2005 Mare Aadli, Edith Kotka-Nyman. Samm-sammult edasi. Rootsi-Eesti Õpperaamatufond Mare Aadli, Edith Kotka-Nyman. Eesti kirjanduse radadel. Rootsi-Eesti Õpperaamatufond, 1987 Silvia Airik-Priuhka. Est! est! est!. Tõlkinud Mare Rebas. Tallinn, 1998 Helga Suits-Kangro. Kaarel, kas mäletad? Tõlkinud Mare Rebas. Tallinn, 2000 Mare Rebas in memoriam. Eesti Päevaleht (Rootsi), 11. september 2013 TLÜAR väliseesti isikud
Popocatépetl

Popocatépetl on tegev kihtvulkaan Mehhikos, suuruselt Mehhiko teine mägi Orizaba järel. Vulkaani kõrgus on 5465 meetrit. Popocatépetli mäe nõlvadel asuvad UNESCO maailmapärandi nimistusse kuuluvad Popocatépetli kloostrid. Popocatépetli 2. jaanuaril 2008 Popocatépetli 6. veebruaril 2010  Popocatépetl – pildid, videod ja helifailid Wikimedia Commonsis Global Volcanism Program "Mehhiko suurim vulkaan ärkas ellu", Õhtuleht online, 2. juulil 1997 "Vulkaanipurse sundis kümned tuhanded inimesed põgenema", Õhtuleht online, 20. detsembril 2000 "Mehhikos aktiviseerus Popocatépetli vulkaan", Postimees online, 19. aprillil 2012
Arran

Arran on saar Iiri mere Clyde'i lahes. Selle pindala on 425 km². Saar on mägine, kõrgus kuni 874 meetrit, ja kuulub Suurbritanniale, täpsemalt Šotimaale. 2001. aasta seisuga elas Arranil 5058 elanikku.  Arran – pildid, videod ja helifailid Wikimedia Commonsis
Frauenlob-klassi miinitraaler

Frauenlob-klassi miinitraaler (klass 394) on külma sõja ajal Lääne-Saksamaal ehitatud rannikumere miinitraaler. Ei ole enam kasutuses. Laevade ehitamist alustati 1966. Kokku ehitati 3 aastaga 10 laeva. Lisaks ehitati sarnase kerega 8 Adriane-klassi (klass 393) laeva. Frauenlobid teenisid Saksa mereväes algul 5. ja hiljem 7. miinitraalerite divisjonis. 1997. aastal kingiti kaks 1995. aastal Saksamaal teenistusest välja arvatud traalerit Eesti mereväele, saades nimedeks Kalev ja Olev. Meeskonnad läbisid selleks mitmekuulise väljaõppe Saksamaal. 2003. aastal kingiti Eestile veel üks traaler, mis sai nimeks Vaindlo. Samuti pukseeriti vahepeal Eestisse ühe traaleri (Loreley) kere varuosadeks (kinnitamata andmetel taheti sellest arendada ohvitseride kasiino). Tänaseks on kõik Frauenlobid teenistusest välja arvatud. Kalev on eksponaadiks Lennusadamas. Veel üks laev, Atlantis, on eksponaadiks Dresdeni Militaar-ajaloo muuseumis. Frauenlob – 1966 Nautilus – 1966 Gefion – 1967 Medusa – 1967 Undine – 1967 Minerva – 1967 Diana – 1967 Loreley – 1968 Atlantis – 1968 Archeon – 1969 Frauenlobi kere on valmistatud puidust ja ka muidu on kasutatud võimalikult mittemagnetilisi materjale. Relvastuseks on 40 mm kahur Bofors. Varustuses on mitu miinitraali ja mürapoid. Samuti on laeval miinirajad meremiinide veeskamiseks.
Boa (täpsustus)

Boa on maoliste perekond, kuhu kuulub kuningboa ja mõne autori järgi ka teisi liike. Boadeks võidakse nimetada ka teisi boalasi. Boa on lahtine karusnahkne või sulgedest naistekrae. Boa saar on saar Põhja–Iirimaal. Boa (Боа) on Venemaa ansambel. Bôa on 1993 Londonis loodud rokkansambel. BOA on Horvaatia bänd. "Boa" on ansambli BOA debüütalbum. BoA on Lõuna–Korea laulja (sündinud 1986; kodanikunimi Kwon Boa) Bands of America, USA organisatsioon Bank of America, USA suurim kommertspank Bank of Africa, rahvusvaheline pank Boliviana de Aviación, Boliivia riiklik lennukompanii British Olympic Association, Suurbritannia Olümpiakomitee Luís Boa Morte, Portugali jalgpallur Boa Morte Boa Esporte Clube, Brasiilia jalgpalliklubi
Standardviga

Standardviga on hinnang (st näitab), kui sarnane on vaadeldava valimi keskmine oletatavale populatsiooni keskmisele, samas kui standardhälve näitab, kuivõrd valimis olevad üksikväärtused erinevad valimi keskmisest. Seega sõltub standardviga valimi suurusest, vähenedes valimi suurenedes. Standardhälve valimi suurusest otseselt ei sõltu. Standardviga arvutatakse jagades valimi standardhälve (s) ruutjuurega valimi suurusest (n). Valemite keeles: Standardviga = s n {\displaystyle {\text{Standardviga}}={\frac {s}{\sqrt {n}}}}
Statistilise testi võimsus

Statistilise testi võimsus või lihtsalt testi võimsus näitab antud testi võimet lükata tagasi mittekehtiv nullhüpotees. Lihtsustatult näitab testi võimsus, kui suure tõenäosega antud test tuvastab gruppidevahelise erinevuse, juhul kui see erinevus tõesti eksisteerib. Teisisõnu: II tüüpi viga tehakse seda harvemini, mida võimsam on test. Lisaks II tüüpi vea tõenäosusele sõltub testi võimsus veel ka I tüüpi vea tõenäosusest, testis võrreldavate gruppide vahelisest erinevusest ja valimi suurusest. Teades neljast nimetatust kolme, on võimalik arvutada neljas. Näiteks teades aktsepteeritavaid veapiire (I ja II tüüpi vead) ja valimi suurust, saab arvutada, kui suur peab olema gruppidevaheline erinevus, et statistiline test seda tuvastada suudaks. Teha kas I või II tüüpi viga tähendab seejuures saada hüpoteesi testides vastavalt kas vale-positiivne või vale-negatiivne tulemus (ehk kas nullhüpotees ebaõiglaselt valeks või õigeks kuulutada). Testi võimsuse arvutamiseks on võimalik kasutada programmi G-Power. Ako Sauga (2020). Statistika õpik majanduseriala üliõpilastele. Tallinn: Tallinna Tehnikaülikooli kirjastus. Lk 295. ISBN 978-9949-83-519-5. [1] Krebs, C.J. 1999. Ecological Methodology (2nd edn). Addison-Wesley
2005. aasta Euroopa meistrivõistlused korvpallis

2005. aasta Euroopa meistrivõistlused korvpallis (ametliku nimega EuroBasket 2005) olid 34. Euroopa meistrivõistlused korvpallis, mis toimusid 16.–25. septembrini Serbia ja Montenegros. Turniiri võitis Kreeka, kes alistas finaalis Saksamaa 78 : 62. Mängud toimusid neljas linnas (kokku viiel areenil): alagrupimängud toimusid Vršacis, Podgoricas, Belgradis ja Novi Sadis ning kõik edasised mängud Belgradis. Kreeka meeskonna koosseis: Dimitris Diamantidis, Theodoros Papaloukas, Nikos Zisis, Lazaros Papadopoulos, Michalis Kakiouzis, Dimos Dikoudis, Antonis Fotsis, Nikos Chatzivrettas, Kostas Tsartsaris, Vassilis Spanoulis, Yiannis Bourousis, Panagiotis Vasilopoulos Treener: Panagiotis Giannakis
Scolecophidia

Scolecophidia on maoliste alamseltsi kuuluv infraselts, osade autorite järgi ka ülemsugukond. Scolecophidia infraselts liigitatakse viide sugukonda: Anomalepidae Taylor, 1939 Gerrhopilidae Vidal, Wynn, Donnellan & Hedges, 2010 Leptotyphlopidae (ahassuumadulased) Stejneger, 1892 Typhlopidae (pimemadulased) Merrem, 1820 Xenotyphlopidae Vidal, Vences, Branch & Hedges, 2010 Alethinophidia McDiarmid RW, Campbell JA, Touré T. 1999. Snake Species of the World: A Taxonomic and Geographic Reference, vol. 1. Herpetologists' League. 511 pp. ISBN 1-893777-00-6 (series). ISBN 1-893777-01-4 (volume). Mark O'Shea,Boas and Pythons of the World, lk 16-17, 2007, ISBN 978 1 84537 544 7 Google'i raamat veebiversioon (vaadatud 18.09.2013) (inglise keeles) Miguel Vences, Addison Wynn, Corinne Cruaud, S. Blair Hedges, Nicolas Vidal, Julie Marin, Marina Morini, Steve Donnellan, William R. Branch, Richard Thomas, Blindsnake evolutionary tree reveals long history on Gondwana, Biol. Lett. published online 31 March 2010, veebiversioon (vaadatud 06.10.2013) (inglise keeles)
Zamość

Zamość on maakonnaõigustega linn Poola kaguosas Lublini vojevoodkonnas, 85 km kaugusel kagus Lublinist. Zamośći vanalinn kuulub UNESCO maailmapärandi nimistusse. Linna rajas 1580 Poola kantsler ja hetman Jan Zamoyski ning linn sai tema järgi ka nime. Zamość asus kaubateel Põhja-Euroopast Mustale merele. See juhtus barokiajastul ja linna esimene peaarhitekt oli Padovast pärit Bernando Morando. Seetõttu rajati Zamość Itaalia renessansslinnade eeskujul ning teda tuntakse ka renessansipärli ja põhjamaade Padovana. Zamośći kesklinnas on hulk maju säilitanud keskaegse väljanägemise. 16. ja 17. sajandil oli Zamość üks kõige mõjukamaid kindlusi Rzeczpospolitas. Linna ümbritses võimas kindlustusvöönd. Linna kaitsevõimet suurendasid looduslikud tingimused, sest linn rajati Łabuńka jõe ja selle lisajõe Topornica kallastele ning teda ümbritses laialdane soine ala. Kindlusel on ebakorrapärase viisnurga kuju ning see koosneb 7 kurtiinist ja nende vahel olevast 7 bastionist. Linna asutaja ja omanik Zamoyski pööras linna kaitsevõimele eriti suurt tähelepanu sellepärast, et linn asus alal, mida minevikus olid korduvalt rüüstanud mongolid. Linna asutavas dokumendis pööras ta tähelepanu vajadusele kindlustada linn vallikraavi ja linnamüüriga. Tänapäeval on kindlustused üldiselt lammutatud, linnamüürist on säilinud üksnes fragmendid ja vallikraavist on säilinud linnapargis asuv tiik. Linna kindlustused pandi proovile suhteliselt kiiresti. 1648 piiras linna Bogdan Hmelnitski oma kasakatega ja Uputuse ajal 1656 Rootsi. Kumbki ei suutnud linna vallutada. Kuid Põhjasõja ajal suutsid Rootsi ja Saksimaa väed Zamośći vallutada. Esimese Poola jagamise tulemusena läks Zamość 1772 Austria impeeriumi Galiitsia provintsi koosseisu. 1809 määras Napoleon I Zamośći Varssavi Hertsogiriiki. Pärast Napoleoni langust määras Viini kongress 1815 Zamośći Kongressi-Poolasse, mida hoidis enda kontrolli all Venemaa impeerium. 1821 ostis valitsus linna ära ja kaasajastas kindluse. Selle käigus ehitati palju hooneid ümber, mistõttu nad kaotasid oma esialgse väljanägemise ja kasutusotstarbe. Ümberehitatud kindlus mängis suurt osa Novembriülestõusus, kus ta oli üks viimaseid ülestõusnute käes olnud punkte. Kindlustused likvideeriti lõpuks 1866. Raudtee jõudis linna 1916. 1918 puhkes linnas kommunistide ülestõus, mille Poola sõjavägi majori Leopold Lis-Kula juhtimisel maha surus. 1920 Nõukogude-Poola sõja ajal piiras linna Punaarmee, aga ei suutnud seda vallutada. Zamośći koduleht Wonders of Zamosc
Aivar Simmermann

Aivar Simmermann (sündinud 2. aprillil 1959 Paides) on endine näitleja, koolitaja ja Tallinna Ülikooli õppejõud. Ta lõpetas aastal 1977 Tallinna 22. Keskkooli ja aastal 1982 Tallinna Riikliku Konservatooriumi lavakunstikateedri (10. lennu). Ta mängis aastatel 1982–1990 Vanalinnastuudios ja 1990–1992 VAT Teatris. Hiljem on ta tegelenud koolitamisega Moreno Keskuses ja Tallinna Ülikoolis, kus ta on psühhodraama ja draama õppejõud. Tema isa oli näitleja Endel Simmermann. 1982 Semjon Zlotnikov "Naiskond" (Kits) 1983 John Patrick "Grupipilt" (Känguru) 1984 Jacob Grimm / Wilhelm Grimm / Jüri Karindi "Vahva rätsep" (Ilus mees) 1984 Aleksandr Tšhaidze "Kolmest kuueni" (Miša Meshi) 1985 Bertolt Brecht "Švejk Teises maailmasõjas" (Prochazka) 1988 Joseph Kesselring "Hapu vein ja sinihape" (Klein) 1990 Joe Orton "Mida nägi ülemteener?" (doktor Rance) "Arhiivikoopia". Originaali arhiivikoopia seisuga 17. september 2013. Vaadatud 19. septembril 2013.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 30. mai 2012. Vaadatud 19. septembril 2013.{{netiviide}}: CS1 hooldus: arhiivikoopia kasutusel pealkirjana (link) Eesti teatri biograafiline leksikon. Tallinn 2000
Maret Mursa

Maret Mursa (pseudonüüm; kodanikunimi aastani 1976 Maret Tuurmaa, seejärel Maret Tormis; sündinud 18. juunil 1954 Tallinnas) on eesti näitleja ja lavapraktikaõppejõud. Ta lõpetas aastal 1972 Tallinna 46. Keskkooli ja aastal 1980 Tallinna Riikliku Konservatooriumi lavakunstikateedri (9. lend). Lisaks õppis ta aastast 1997 Helsingis Aleksandertehnika Instituudis Alexanderi tehnikat. Aastatel 1973–1980 töötas "Viru" varietees lauljana ja aastatel 1980–1992 Eesti Riiklikus Noorsooteatris ja aastast 1992 lavapraktikaõppejõuna Eesti Humanitaarinstituudis. 15. oktoobril 2010 esietendus teatris NO99 Mursa debüütlavastus "Neli vaadet". Ta on mänginud Tallinnfilmi filmis "Pihlakaväravad" (1981) ja telelavastustes "Härra Barnett" (1980), "Truu naine" (1982), "Romulus Suur" (1988), "Kummaline missis Savage" (1990) ja "Rotilõks" (1996), samuti filmides "Kaks päeva Viktor Kingissepa elust" (1981), "Tulivesi" (1994), "Wikmani poisid" (1995) ja "Võta või jäta" (2018). Tal on abielust Eesti Filharmoonia Kammerkoori laulja ja fotograafi Tõnu Tormisega kaks poega. 1978 Rein Saluri/ Mikk Mikiver "Poiste sõidud" (tüdruk) 1980 Mihhail Lermontov/Mati Unt "Meie aja kangelane" (vürstitar Mary) 1980 Merle Karusoo "Olen 13-aastane" (Guido õde) 1980 Mati Unt "Peaproov" (Mari/Maria) 1981 Fjodor Dostojevski/Mati Unt "Pihtimus allilmast" (Liisa) 1982 Charles Perrault/Jevgeni Švarts// Kalju Orro "Tuhkatriinu" (Tuhkatriinu) 1983 Carl Michael Bellman/ Kaarel Kilvet "Verinoor plika ja pilgeni klaas..." (Ulla Winblad) 1983 Aleksei Kazantsev "Vana maja" (Olja) 1985 Harri Vasar/Kalju Komissarov "Lumivalgeke ja seitse pöialpoissi" (Lumivalgeke) 1986 Molière/Lembit Peterson "Misantroop" (Eliante) 1987 August Strindberg"/ Mati Unt Preili Julie" (Julie) 1989 Tom Stoppard/ Roman Baskin "Rosencrantz ja Guildenstern on surnud" (Ophelia) 1991 Per Olov Enquist/ Madis Kalmet "Ilvese tund" (noorem naine) https://web.archive.org/web/20170326052309/http://www.kuhuminna.ee/uudised/3051/doc/ Pressiteade Mursa debüütlavastusest. Eesti teatri biograafiline leksikon Tallinn 2000 Maret Mursa Eesti Filmiarhiivi andmebaasis Maret Mursa CV Alexanderi Tehnika Instituudi kodulehel
Jamaica lipp

Jamaica lipp on Jamaica riigilipp. Lipp võeti kasutusele riigi iseseisvumise päeval, 6. augustil 1962. Kollane diagonaalrist jagab lipu kaheks roheliseks ja kaheks mustaks väljaks. Must värv sümboliseerib jamaicalaste tugevust ja loovust, kollane päikest ja loodusvarasid, roheline tulevikulootust ja põllundusest saadavat jõukust. 1875-1906 1906-1957 1957-1962 1962 Jamaica vapp
Karbonaatkivim

Karbonaatkivim on kivim, mille koostisest üle 50% moodustavad karbonaatsed mineraalid. Karbonaatkivimeid esineb nii tard- (karbonatiit), moonde- (marmor) kui ka settekivimite (lubjakivi) hulgas, kuid kõige levinumad on nad kindlasti settekivimite seas. Mõnikord nimetatakse karbonaatkivimeiks üksnes settelise tekkega valdavalt karbonaatseist mineraalidest koosnevaid kivimeid. Rahvapärane "paekivi" on "settelise tekkega karbonaatkivimi" ligilähedane sünonüüm. Kaltsiit
BoA

Kwon Bo-ah (korea keeles 권보아, tuntud esinejanimega BoA, sündinud 5. novembril 1986) on Lõuna-Korea laulja, laulukirjutaja, muusikaprodutsent ja näitleja. Ta tegutseb lisaks Lõuna-Koreale ka Jaapanis.
Misha Collins

Misha Collins (sünninimi Dmitri Tippens Krushnic; sündinud 20. augustil 1974) on Ameerika Ühendriikide filminäitleja, kelle tuntuim roll on ingel Castiel seriaalis "Supernatural". Loot: Home. HBO. Toodetud 1. märtsil 2011. Divine the Series Cast Toodetud 16. mail 2011. Misha Collins andmekogus IMDb (inglise) Misha Collins Twitteris
Tüügasmadulased

Tüügasmadulased (Acrochordidae) on maoliste alamseltsi Alethinophidia infraseltsi kuuluv valdavalt veelise eluviisiga madude sugukond. Tüügasmadulaste sugukonda klassifitseeritakse roomajate andmebaasis üksainus maoperekond: Acrochordus Hornstedt, 1787 – tüügasmadu, mis on esindatud kolme retsentse liigiga. Tüügasmadulased elavad Indias, Aasias, Filipiinidel, Suurtel Sunda saartel ja Väikestel Sunda saartel, Uus-Guineas, Põhja-Austraalias. Acrochordus arafurae levila võib piirduda Austraalia ja Uus-Guineaga. Sapipõis asub maksale suhteliselt lähedal. Süda paikneb neil keha keskosas. Suguküpsus saabub mõlemast soost madudel 5. eluaasta paiku. Kuid enamik emasloomi igal aastal ei sünnita. Isasloomade paariline hemipeenis asub kõhu all saba pool, neid suudavad nad soovi korral kloaagi kaudu välja sopistada. Hemipeenise morfoloogia erineb tüügasmadulaste kolmel liigil märgatavalt (McDowell, 1979). Kopulatsiooniaktis võivad püüda osaleda üks emasloom ja mitmed isasloomad 1–8, moodustades omamoodi paaritumiskuhja. Tüügasmadulased on elussünnitajad. Emasloomad poegivad vees. Poegade arv (4–40) võib liigiti samuti varieeruda, Acrochordus arafurae'l 11–25 ja Acrochordus granulatus'el 1–8 poega. Kinnitamata andmetel võib emaste Acrochordus arafurae sigimisvormiks olla ka partenogenees. Tüügasmadulased toituvad valdavalt Gobioidea kaladest. Acrochordus arafurae on saagiks lindudele (Haliaeetus leucogaster) ja (Ephippiorhynchus asiaticus), roomajatele, kaladele ja inimestele. Acrochordus dehmi (Hoffstetter, 1964) kivistisi, mille teadlased peavad pärinevaks miotseeni lõpust ja/või pliotseeni algusest, on leitud Pakistanis. McDiarmid RW, Campbell JA, Touré T. 1999. Snake Species of the World: A Taxonomic and Geographic Reference, vol. 1. Herpetologists' League. 511 lk. ISBN 1-893777-00-6 (seeria). ISBN 1-893777-01-4 (köide). Peter Uetz & Jakob Hallermann, Acrochordidae Roomajate andmebaas veebiversioon (vaadatud 16.07.2014) (inglise keeles) Laurie J. Vitt, Janalee P. Caldwell, Herpetology: An Introductory Biology of Amphibians and Reptiles, 4. trükk, lk 612, 2014,ISBN 978 0 12 3869197 Google'i raamat veebiversioon (vaadatud 30.09.2013) (inglise keeles) Palaeontologia Electronica, Jason J. 2005. Snakes of the Siwalik Group (Miocene of Pakistan): Systematics and Relationship to Environmental Change, Palaeontologia Electronica 8.köide, nr 1; 18A:33p, 2.5MB veebiversioon (vaadatud 12.09.2013) (inglise keeles) Kate L. Sanders, Mumpuni, Amir Hamidy, Jason J. Head, David J. Gower, Phylogeny and divergence times of filesnakes (Acrochordus): Inferences from morphology, fossils and three molecular loci, Molecular Phylogenetics and Evolution, 56.köide, nr 3, September 2010, lk 857–867 veebiversioon (vaadatud 12.09.2013) (inglise keeles) Carlo Luciano Bonaparte, Saggio di una distribuzioine metodica degli animali vertebrati. Antonio Boulzaler, Rome, 1831 Toimetajad C.G. Glasby, G.J.B. Ross, P.L. Beesley, FAUNA of AUSTRALIA Volume 2A, 38. FAMILY ACROCHORDIDAE, Richard Shine, Daryl Houston, AGPS Canberra, 1993, ISBN 978 0 644 32429 8 Sissekanne ITIS-es Sissekanne roomajate andmebaasis
Rätsep

Rätsep on riidest esemete (peamiselt rõivaste) tegija[viide?]. õmbleja Kas me varsti jääme alasti? Rahvaleht, 20. aprill 1929, nr. 46, lk. 2.
Batoliit

Batoliit on suuremõõtmeline põikintrusioon. Batoliidi pindala on vähemalt 100 km². Väiksemaid, kuid muus osas batoliidi sarnaseid intrusioone nimetatakse štokkideks. Batoliidid koosnevad enamasti valdavalt happelistest või keskmistest kivimitest, näiteks graniidist. Batoliit võib olla ka magmakambriks, mille kohal on vulkaan. Miljoneid aastaid väldanud kulutuse tõttu võivad batoliidid paljanduda ka maapinnal. Näiteks Soome edelaosas paljanduv Viiburi plutoon on peamiselt rabakivist koosnev batoliit. Batoliidid erinevad ülejäänud intrusioonidest ka selle poolest, et nende ulatus sügavusse ei ole reeglina teada.
Termokeemiline muundamine

Termokeemiline muundamine (thermochemical conversion) tähendab keemiatehnoloogias mingi toorme kõrgel temperatuuril töötlemist, mille käigus tahked või vedelad ained muundatakse väärtuslikeks tahketeks, vedelateks või gaasilisteks saadusteks. Termokeemiline muundamine tähendab aine molekuli lagundamist kõrge temperatuuri toimel (keemiliste sidemete katkemine, termolüüs), millele võib järgneda esmaste lagusaaduste edasine lagunemine (näiteks õliaurude lagunemine gaasiks ja koksiks) või modifitseerumine keskkonda viidud ainete (õhuhapnik, veeaur) osalusel. Termokeemiline muundamine tähendab valdavalt orgaaniliste kõrgmolekulaarsete ainete (looduslikud tahked kütused, nafta, energiataimed, mitmesugused orgaanilised jäätmed jm) lagundamist (pürolüüsi) tahke-, vedel- ja gaaskütusteks. Enamasti teostatakse pürolüüs ilma õhu juurdepääsuta (krakkimine, utmine, destruktiivne destillatsioon) või vähese õhu juuresolekul või reguleeritud koguse õhu ja veeauru osalusel (gaasistamine, hüdropürolüüs). Paljudel juhtudel kasutatakse termokeemilise muundamise tähenduses selliseid üldisi termineid nagu "termolüüs", "pürolüüs" ja "termiline destruktsioon" ning spetsiifilisi termineid nagu "lubjapõletus", "rauasulatus", "tõrvaajamine", "depolümerisatsioon" jt. Termolüüs Lagunemisreaktsioon Põlevkiviõli
Boaedon

Boaedon on Lamprophiidae sugukonna maoperekond. Perekonda kirjeldas esimesena Duméril. 1843. aastal klassifitseeris Fitzinger liigid perekonda Lamprophis. Kelly, C.M.R jt avaldasid novembris 2010 fülogeneetilise uuringu mille alusel klassifitseeriti liigid taas perekonda Boaedon. Erinevad autorid klassifitseerivad neid erinevalt, nii loetakse neid nastiklaste (Colubridae) aga ka Lamprophiidae sugukonda kuuluvaiks. Perekonda Boaedon klassifitseeritakse roomajate andmebaasis järgmised maoliigid: Boaedon capensis Duméril, Bibron & Duméril, 1854 Boaedon fuliginosus Boie, 1827 Boaedon lineatus Duméril, Bibron & Duméril, 1854 Boaedon maculatus Parker, 1932 Boaedon olivaceus Duméril, 1856 Boaedon radfordi Greenbaum, Portillo, Jackson & Kusamba, 2015 Boaedon upembae Laurent, 1954 Boaedon virgatus Hallowell, 1854. Nad elavad kõikjal Sahara-taguses Aafrikas, sh Sambias, metsades, kõrbetes ja mujal. Van Wallach, Kenneth L. Williams, Jeff Boundy, "Snakes of the World: A Catalogue of Living and Extinct Species", 22. aprill 2014, lk 96, CRC Press, Google'i raamatu veebiversioon (vaadatud 4.05.2015) (inglise keeles) Kelly, C.M.R., jt. Molecular systematics of the African snake family Lamprophiidae, Fitzinger, 1843 (Serpentes: Elapoidea), with particular focus on the genera Lamprophis, Fitzinger 1843 and Mehelya, Csiki 1903. Mol. Phylogenet. Evol. (2010), doi 10.1016/j.ympev.2010.11.010 Kelly, C.M.R., jt Molecular systematics of the African snake family Lamprophiidae, Fitzinger, 1843 (Serpentes: Elapoidea), with particular focus on the genera Lamprophis, Fitzinger 1843 and Mehelya, Csiki 1903. Mol. Phylogenet. Evol. (2010), doi 10.1016/j.ympev.2010.11.010 Peter Uetz & Jakob Hallermann, Boaedon Roomajate andmebaasi veebiversioon (vaadatud 8.05.2015) (inglise keeles) Names ofzambian snakes in bemba, Veebiversioon (vaadatud 09.03.2014) (inglise keeles) Duméril, Bibron & Duméril, 1854 : Erpétologie générale ou histoire naturelle complète des reptiles, 7. köide. Veebiversioon (vaadatud 20.09.2013) (prantsuse keeles)
Hydrops

Hydrops on maoperekond. Perekonda Hydrops liigitatakse roomajate andmebaasis järgmised maoliigid: Hydrops caesurus SCROCCHI, FERREIRA, GIRAUDO, AVILA & MOTTE, 2005 Hydrops martii WAGLER, 1824 Hydrops triangularis WAGLER, 1824. Nad elavad valdavalt Lõuna-Ameerika mandril ja Trinidadi saarel. Peter Uetz & Jakob Hallermann, Vermicella Roomajate andmebaas veebiversioon (vaadatud 29.11.2013) (inglise keeles) Wagler, Natürliches System der Amphibien, mit vorangehender Classification der Säugetiere und Vögel. Ein Beitrag zur vergleichenden Zoologie. 1.0. Cotta, München, Stuttgart ja Tübingen, 1830, Veebiversioon (vaadatud 20.09.2013) (saksa keeles) Sissekanne ITIS-es Sissekanne IUCN-is Sissekanne NCBI-s Sissekanne ReptileDB-s Selles artiklis on kasutatud prantsuskeelset artiklit fr:Hydrops (genre) seisuga 11.12.2013.